Source: https://www.juridice.ro/600304/42-060-de-sesizari-solutionate-de-ccr-de-la-infiintare.html
Timestamp: 2020-07-11 23:23:12+00:00
Document Index: 32969120

Matched Legal Cases: ['CCR ', 'CCR ', 'CCR ', 'CCR ', 'CCR\n', 'CCR\n', 'CCR\n']

JURIDICE » 42.060 de sesizări, soluționate de CCR de la înființare
Miercuri, 5 septembrie 2018, potrivit unor date statistice publicate de Curtea Constituțională a României cu privire la activitatea sa, de la înființare și până la 31 august 2018, CCR a soluționat 42.060 de sesizări, după cum urmează:
– 404 sesizări în cadrul controlului constituţionalităţii legilor înainte de promulgare
– 8 examinări referitoare la iniţiativele de revizuire a Constituţiei
– 50 sesizări în cadrul controlului constituţionalităţii regulamentelor Parlamentului
– 41.059 excepţii de neconstituţionalitate, din care 40.989 excepţii ridicate în faţa instanţelor judecătoreşti și 70 excepţii ridicate direct de Avocatul Poporului
– 37 cereri de soluţionare a conflictului juridic de natură constituţională dintre autorităţile publice
– 420 contestaţii formulate în cadrul procedurii pentru alegerea Preşedintelui României
– două cereri pentru constatarea existenţei împrejurărilor care justifică interimatul în exercitarea funcţiei de Preşedinte al României
– 3 propuneri de suspendare din funcţie a Preşedintelui României
– 18 sesizări referitoare la respectarea procedurii pentru organizarea şi desfăşurarea referendumului
– 7 sesizări privind controlul îndeplinirii condiţiilor pentru exercitarea iniţiativei legislative de către cetăţeni
– o sesizare privind constituționalitatea unui partid politic
– 48 sesizări privind alte atribuţii prevăzute de legea organică a Curţii.
În soluţionarea sesizărilor, Curtea a emis 18.857 decizii, hotărâri și avize. Au fost, de asemenea, emise:
– 6 decizii de interpretare
– 12 hotărâri de aprobare ori, după caz, de modificare a Regulamentului de organizare şi funcţionare a CCR.
Din partea cetăţenilor şi a unor organizaţii s-au primit 14.063 scrisori şi petiţii.
Președintele României a sesizat CCR în cadrul controlului constituţionalităţii legilor înainte de promulgare de 80 de ori, între anii 1992-2018. În anul 2018, până la data de 31 august 2018, Președintele României a sesizat CCR de 37 de ori, aproape jumătate din numărul total de sesizări din întreaga perioadă de funcționare a CCR.
:: Statistica ref. activitatea CCR
:: Situația statistică a actelor CCR
:: Dinamica sesizărilor primite de CCR
:: Statistică ref. deciziile și hotărârile pronunțate
Aflaţi mai mult despre Curtea Constituţională a României, sesizari